**ZAPISNIK**

Sa 1. konstitutivne. sjednice Upravnog odbora Sportsko ribolovnog društva Banja Luka, održane dana 15.06.2018. godine sa početkom u 18,00 časova.

Sjednici su prisustvovali: Milovan Živković, Siniša Bajić, Nenad Kajkut, Popović Marinko, Jovo Vuleta, Vlado Kerkez, Milan Duka, Borjan Dabić i Bojan Šurlan.

Sjednici su prisustvovali predsjednik skupštine Pejinović Pero i predsjednik NO Jovo Gajić.

Zapisnik vodio sekretar Društva, Žunić Andrija.

Prije početka sjednice prisutnima se obratio Milan Duka i predložio da se sjednice ubuduće planiraju za ponedeljak jer generalno svi imaju najmanje obaveza ponedeljkom, što je jednoglasno prihvaćeno.

Nakon toga predsjednik UO Živković je otvorio sjednicu i dao riječ predsjednik skupštine Peri Pejinoviću koji je zaželio uspjeh u daljem radu novom sazivu UO.

UO se obratio i predsjednik NO Jovo Gajić i takođe podržao izbor novih a pogotovo mladih ljudi u novom sazivu UO i zaželio uspjeh u daljem radu.

**DNEVNI RED**

1. Razmatranje i usvajanje Poslovnika o radu Upravnog odbora

Pošto poslovnik nije dostavljen svim članovima UO nego samo predsjedniku UO odlaže se za slijedeću sjednicu razmatranje i usvajanje istog.

1. Izbor i imenovanja članova stalnih komisja UO društva.

Živković sugerisao da prema statutu treba odrediti stalne i privremene komisije UO i to:

1. TAKMIČARSKO SUDIJAKA KOMISJA ( 3 člana )

Za predsjednika izabran Jovo Vuleta koji će za slijedeću sjednicu pripremiti prijedloge za još 4 člana komisije.

b ) KOMISIJA ZA EKOLOGIJU, ZAŠTITU I UNAPREĐENJE RIBLJEG FONDA I PORIBLJAVANJE

Za predsjednika izbran Vlado Kerkez koji će za slijedeću sjednicu pripremiti prijedloge za ostale članove komisije.

c ) KOMISJA ZA INFORMISANJE, MARKETING I PROMOCIJU

Za predsjednika izabran Bojan Šurlan koji će za slijedeću sjednicu pripremiti prijedloge za ostale članove komisije.

d) FINANSIJSKA KOMISIJA

Za predsjednika komisije je izabran Milan Duka koji će za slijedeću sjednicu pripremiti prijedloge za ostale članove komisije.

e) KOMISIJA ZA NAGRADE I PRIZNANJA

Nagrađivanje i davanje priznanja će na prijedlog Jove Vulete ostati nadležnost kompletnog UO tako da se odustalo od formiranja ove komisije.

f) KOMISIJA ZA PRAĆENJE RADA ČUVARSKE SLUŽBE ( 3 člana )

Za predsjednika izabran Siniša Bajić a za člana Nenad Kajkut. Ostale članove komisije će Bajić predložiti na slijedećoj sjednici.

g ) KOMISJA ZA PRAĆENJE KONKURSA I IZRADU I DOSTAVU PRIJAVA ( 3 člana)

U komisiju se imenuju Duka Milan, Borjan Dabić i Siniša Bajić a kao tehnička podrška sekretar Andrija Žunić.

h) KOMIISJA ZA UPRAVLJANJE IMOVINOM DRUŠTVA I PRAĆENJE REALIZACIJE UGOVRA O ZAKUPU I DRUGIH UGOVORNIH OBAVEZA

Na prijedlog Borjana Dabića mjenja se naziv ove komisije u KOMISIJA ZA PRAVNA I OPŠTA PITANJA.

Za članove komisije predloženi su Borjan Dabić, Željko Marković i Nenad Kajkut a kao tehnička podrška sekretar Andrija Žunić.

1. Razmatranje prijedloga i donošenje odluke o organizaciji vođenja knjiogovodstva u službi društva.

Živković dao prijedlog da se raskine ugovor sa dosadašnjim knjigovodstvenim biroom i da se sklopi ugovor sa novim koji će obavljati djelatnost u našem prostoru, bez potrebe za nošenjem dokumentacije. Za tu namjenu bi trebalo izdvojiti nešto više novca od dosada planiranog. Limit je 250 KM mjesečno umjesto dosadašnjih 200 KM. Obavezao se da će za slijedeću sjednicu pripremiti nekoliko ponuda za to a koje bi razmatrao UO.

1. Donošenje odluke o određivanju lica za rad na poslovima ribogojca u vremenskom periodu od 15.06 do 15. 11. 2018. godine, odluke o popisu imovine i imenovanju komisije za popis i primopredaju u mrestilištu ,,Klašnik“.

Nakon diskusije u kojoj su uzeli učešće svi prisutni dva prijedloga su data na glasanje:

I Prijedlog Živkovića da se sutra, 16.06.2018. godine, izvrši komisijski popis i primopredaja mrijestilišta i da Đurđevića u narednom periodu do sezone mrijesta zamijeni Popović Marinko uz naknadu od 250 KM + 50 KM za troškove goriva.

II Prijedlog Vlade Kerkeza da se Đurđeviću produži ugovor do 01.07.2018. godine a da komisija sačinjena od članova UO u nedelju, 17.06.2018. godine, izvrši uvid u stanje u mrijestilištu i o tome obavijesti UO na slijedećoj sjednici.

Nakon glasanja usvojen je prijedlog Vlade Kerkeza.

1. Donošenje odluke o organizaciji Škole sportskog ribolova.

Organizacija 21. Škole ribolova se obavlja u skladu sa Programom upravljanja ribarskim područjem za 2018. godinu. Škola počinje sa radom 19.06.2018. i završava 23.06.2018. godine sa takmičenjem polaznika na jezeru u Trnu. Zivković je zamolio članove UO da u okviru svojih mogućnosti i slobodnog vremena podrže ovu aktivnost Društva.

1. Donošenje odluke o rganizovanju društvenog takmičenja u takmičarskoj disciplini ,,Lov ribe udicom na plovak“ u svim takmičarskim kategorijama.

Društveno takmičenje u disciplini „Lov ribe udicom na plovak“ u svim kategorijama će se održati 23.06.2018. godine na jezeru u Trnu.

1. Ostala pitanja.

Borjan Dabić postavio pitanje odgovora Ministarstvu poljoprivrede po pitanju mladice.

Siniša Bajić dao odgovor da je odgovor dostavljen Ministarstvu.

Bojan Šurlan obavijestio da je bio prisutan na izjašnjavanju članova vijeća MZ Krupa oko izgradnje HE na vrbasu gdje su se isti izjasnili protiv gradnje HE. Takođe obavijestio da potpisivanje peticije počinje u 7. Mjesecu i da bi se i društvo trebalo uključiti u te aktivnosti.

Žunić sugerisao da treba izabrati lica ovlaštena za predstavljanje i zastupanje.Prema statutu su to predsjednik(Živković) i potpredsjednik UO (Bajić) i još jedan član UO.

Za treću osobu ovlaštenu za predstavljanje i zastupanje izabran je Bojan Šurlan.

Nenad Kajkut predložio da se u dnevni red za slijedeću sjednicu uvrsti zaposlenje još jednog ribočuvara.

Jovo Vuleta sugerisao da zapisnik sa sjednice bude gotov prvi rani dan nakon sjednice UO što je usvojeno.Takođe sugerisao da se članovima UO dostave dokumenti potrebni za rad UO u toku slijedeće sedmice.

Dogovoreno da se zapisnik pravi u formi zaključaka.

 Zapisničar Predsjednik

 Andrija Žunić Milovan Živković